మంజరాబాద్ కోట

మంజరాబాద్ కోట అనేది 1792లో మైసూరు రాజు  తరపున అప్పటి సర్వధాకారి/పాలకుడు టిప్పు సుల్తాన్ చేత నిర్మించబడిన బురుజు కోట. ఇది ఫ్రెంచ్ -నక్షత్ర ఆకారపు కోటఆకృతి అనుసరించి సెబాస్టియన్ లే ప్రీస్ట్రే డి వౌబన్ ప్రజాదరణ పొందింది.ఇది యుద్దసమయంలో ఫిరంగి కాల్పులను తిప్పికొట్టింది.తుపాకులు ద్వారా కాల్పులు జరిపిననూ ప్రాణనష్టం జరగటానికి ఏమాత్రం అవకాశం లేకుండా అన్నిజాగ్రత్తలతో అది నిర్మించబడింది.ఇది భారతదేశం,కర్ణాటక రాష్ట్రంలోని హాసన్ జిల్లాలో ఉంది.

స్థానం 

ఈ కోట సకలేష్‌పురా తాలూకాలో సకలేష్‌పురా పట్టణం నుండి దాని నైరుతిలో 4 కి.మీ. దూరంలో హేమావతి నది కుడి ఒడ్డున ఉంది.హాసన్ నుండి 37 కి.మీ (23 మైళ్లు) దూరంలో బెంగుళూరు నుండి మంగళూరు వరకు వెళ్ళే జాతీయ రహదారి 75 పై ఉంది.    

ఈ కోట 988 మీటర్లు (3,241 అడుగులు) ఎత్తులో కొండపై ఉంది.కాబట్టి ఇది పరిసరాల స్పష్టమైన,ఆదేశ వీక్షణను అందిస్తుంది. వాతావరణ స్పష్టమైన రోజున,కోటనుండి అరేబియా సముద్రం చూడవచ్చు.

చరిత్ర 
టిప్పు సుల్తాన్ సా.శ. 1792లో ఇతర దక్షిణ భారత రాజవంశాలకు వ్యతిరేకంగా పోరాడుతూ మైసూర్‌పై తన సార్వభౌమాధికారాన్ని స్థాపించిన సమయంలో కోటను నిర్మించాడు.ఆ సమయంలో మరాఠాలు, హైదరాబాద్ నిజాం,ఉభయులూ బ్రిటిష్ వారితో జతకట్టారు. 

సుల్తాన్ తన విస్తరణ కార్యక్రమాల కోసం మంగళూరు, కూర్గ్ మధ్య ఉన్నత మార్గం సురక్షితం చేయాలని కోరాడు.అతను బ్రిటిష్ వారికి వ్యతిరేకంగా ఆ సమయంలో ఫ్రెంచ్‌తో పొత్తు పెట్టుకున్నందున,యూరోపియన్ శైలిలో నక్షత్ర కోటను నిర్మించడానికి ఫ్రెంచ్ ఇంజనీర్ల సహాయం కోరాడు.పూర్తి చేసిన కోటను టిప్పుసుల్తాన్ పరిశీలించి, పొగమంచుతో కప్పబడి ఉన్నందున దానిని మంజరాబాద్ కోటగా పిలిచాడు. మంజర అనే పేరు కన్నడలో "మంజు" అనే పదానికి "పొగమంచు లేదా పొగ మంచు" అని అర్ధం.

లక్షణాలు 
ఇప్పటికీ ఉన్నకోట నిర్మాణ ఆకారం ఎనిమిది కోణాలతో ఉన్న నక్షత్రం ఆకారంలో ఉంటుంది.కోట బాహ్య గోడలు గ్రానైట్ రాళ్ళు, సున్నపు మోర్టార్‌తో నిర్మించబడ్డాయి.లోపలి భవనాలు,సైనిక నిలయాలు,ఆయుధశాలలు, దుకాణాలు,ఇతర భవనాలు నాణ్యతగా కాల్చిన ఇటుకలతో నిర్మించబడ్డాయి. ఇవి కాకుండా,లోతైన బావి పక్కన రెండు భూగృహాలు నిర్మించబడ్డాయి.ఇవి  గన్‌పౌడర్‌ని నిల్వ చేయడానికి ఉపయోగించే భూగర్భనిర్మాణాలు.ఈ గదులు  వేసవి నెలలలో కూడా చల్లగా ఉంటాయి. 

కోట ఏటవాలు గోడలు కలిగి ఉంది.ఈ కోట "భారతదేశంలో అత్యంత సంపూర్ణమైన వౌబనెస్క్ నక్షత్ర ఆకారపు కోట" అని చెప్పబడింది. ఈ ప్రాంతంలో పర్యాటకం బాగా అభివృద్ధి చెందలేదు.స్థానిక ప్రజల నుండి కోటను పర్యాటక ప్రాంతంగా అభివృద్ధి చేయాలనే కోరికమేరకు,కర్నాటక పర్యాటక శాఖ,కోట చుట్టూ ప్రాథమిక సౌకర్యాలను సృష్టించడానికి,పార్కును అభివృద్ధి చేయడానికి ప్రణాళికలు సిద్ధం చేసింది.

మూలాలు

గ్రంథ పట్టిక

బాహ్య లింకులు 

కర్ణాటక కోటలు
హాసన్ జిల్లాలో భవనాలు, నిర్మాణాలు
1792 స్థాపితాలు
హాసన్ జిల్లా పర్యాటక ప్రదేశాలు
హాసన్ జిల్లా